# M'Saken

M'Saken o Msaken (àrab: مساكن, Msākin) és una ciutat de Tunísia propera a Monastir (uns 15 km a l'oest) i Sussa (uns 10 km al sud-oest), a la part sud-est de la governació de Sussa. La municipalitat té una població de 55.721 habitants i una superfície de 12.650 hectàrees. Històricament estava dividida en cinc barris: Njejra (al sud de la mesquita d'El Aousat; Kebline, també al sud d'aquesta mesquita; Menâama, a l'est de la mesquita; Jebline, al nord; i Jdidine, a l'oest. La seva població s'ha multiplicat pel turisme i per la tornada a l'estiu dels emigrants tunisians a França i en altres països. És capçalera d'una delegació amb una població el 2004 de 87.780 habitants.

## Economia

L'economia, a part del turisme, es basa en l'explotació de l'olivera, de la qual tots els camps de la comarca n'estan plantats.

## Patrimoni

Els edificis principals de la ciutat són:
* El palau de Chekir Saheb Ettabâa o palau d'El Magroun, construït el 1828 pel ministre Saheb Ettabâa, i que fou donat al general Hassen Magroun, natural de la vila. S'hi van celebrar les reunions entre el govern del bei i els rebels el 1864.
* La mesquita d'El Aousat, al centre de la ciutat, construïda suposadament al segle viii.
* Diverses zàwiyes, de les quals les més importants són les de Sidi Chatti, Sidi Abar, Sidi Kaîbi, Sidi Mlayah i Sidi Abdessalem.
* La madrassa del xeic Ezrelli, propera al palau Magroun, que porta el nom del predicador Elbech Ezrelli i es va construir al segle xviii.
* La madrassa del xeic Ali Ibn Koulaïfa, fundada el 1692 pel xeic Ali Ibn Khoulaifa.

## Etimologia

El nom de la ciutat vol dir ‘habitatge’ i es creu que es va fundar al segle viii, suposadament per descendents del profeta (xerifs), que s'hi van instal·lar i, per tant, seria ‘l'habitatge dels xerifs'.

## Administració

És el centre de la delegació o mutamadiyya homònima, amb codi geogràfic 31 64 (ISO 3166-2:TN-12), dividida en disset sectors o imades:
* Ettouara Nord (31 64 51)
* Ettouara Sud (31 64 52)
* Jedidine (31 64 53)
* Jebline (31 64 54)
* Habib Thameur (31 64 55)
* Mouredine (31 64 56)
* Mneaema (31 64 57)
* El Gharbine (31 64 58)
* El Kenaïes (31 64 59)
* El Kebline (31 64 60)
* Ennour (31 64 61)
* El Frady (31 64 62)
* Borgine (31 64 63)
* Beni Rabïaa (31 64 64)
* Béni Khalthoum (31 64 65)
* Nejajra (31 64 66)
* Messâdine (31 64 67)
Al mateix temps, forma una municipalitat o baladiyya (codi geogràfic 31 21), creada per un decret de 19 de febrer de 1921 i dividida en tres circumscripcions o dàïres:
* M'Saken (31 23 11)
* El Hay El Jadid (31 23 12)
* M'Saken Sud (31 23 13)

## Fills il·lustres

Personatges destacats nascuts a la ciutat són:
* Brahim Babaï, realitzador de cinema
* Zoubaier Baya, futbolista
* Ahmed Bellalouna, antic governador de Sussa
* Mahmoud Bellallouna, antic governador de Jendouba
* Mohamed Bellallouna, ministre de justícia de 1971 a 1973
* Mohamed Habib Braham, ambaixador a Líbia i antic governador de Gafsa, de Monastir i de Bizerta
* Habib Chatti, ministre d'Afers exteriors del 1974 al 1977
* Saïf Gheza, futbolista
* Abdelaziz Ladhari, pintor i artista.

## Agermanaments

Msaken està agermanada amb Ronse (Bèlgica), des de 1999, i amb Anzin (França), des del 2002.

## Referències

* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 12-2012, pàg. 77-81. ISSN: 1737-7838 [Consulta: 18 agost 2021].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 12-2012, pàg. 146-147. ISSN: 1737-7838 [Consulta: 18 agost 2021].

## Enllaços externs

* M'Saken - Lloc web oficial